Document ID: /roh_data/filtered/fineweb-2-filterrobots_roh.jsonl.gz/27059

Sper millis e millis scolaras e scolars èn era lur geniturs, tats e tattas ed auters simpatisants sa participads als protests paschaivels. A Berna e Lucerna èn radund 2'000 persunas idas sin via, a Basilea 1'000.
Gia il venderdi avant duas emnas eri vegnì demonstrà en pliras citads svizras cunter la protecziun dal clima – tranter auter er a Cuira. Per pudair sa participar avevan scolaras e scolars manchentà voluntariamain la scola. La scolara svedaisa Greta Thunberg vala sco exempel dal moviment che na va betg a scola il venderdi e demonstrescha enstagl per reducir las emissiuns da CO2.
Naginas emissiuns da CO2 enfin il 2030
Ils demonstrants han pretendì ch'il stgaudament dal clima vegn acceptà sco crisa e che quel vegn er tractà lasuenter. Tranter auter pretendan ils demonstrants che la Svizra reducescha fin l'onn 2030 las emissiuns da CO2 sin nulla.
RR novitads 17:00